Iga Swiatek, numărul unu mondial, s-a calificat pentru a treia oară consecutiv în semifinalele BNP Paribas Open, după ce fostul lider WTA Caroline Wozniacki a abandonat, joi, în sferturi, potrivit news.ro
Meciul dintre Swiatek şi Wozniacki s-a încheiat într-o oră şi cinci minute, la scorul 6-4, 1-0.
Swiatek o va înfrunta în semifinalele de vineri pe Marta Kostyuk, cap de serie nr. 31. Swiatek a învins-o pe Kostyuk în singura lor întâlnire anterioară, obţinând o victorie cu 6-3, 6-4 în faţa ucrainencei în optimi la Roland Garros 2021.
Kostyuk, în vârstă de 21 de ani, şi-a asigurat un loc în prima ei semifinală WTA 1000 din carieră cu o victorie cu 6-0, 7-5 în faţa Anastasiei Potapova, cap de serie nr. 28.